L 151/48
SL
Uradni list Evropske unije
2.6.2022
(24)
Komisija, Agencija, države članice, ICAA in prevoznik Iraqi Airways so se 14. decembra 2021 in 4. maja 2022 na zahtevo Iraka in v okviru dejavnosti stalnega spremljanja Komisije sestali na tehničnem sestanku.
ICAA je ob obeh priložnostih predstavil napredek, ki ga je dosegel pri obravnavanju varnostnih pomislekov glede svojih zmogljivosti za zagotavljanje učinkovitega varnostnega nadzora v državi, zlasti kar zadeva nadzor nad prevoznikom Iraqi Airways.
Družba Iraqi Airways je predstavila napredek, ki ga je dosegla pri odpravljanju predhodno ugotovljenih varnostnih pomanjkljivosti, ki so privedle do negativne odločitve Agencije v zvezi s TCO, ter druge s tem povezane varnostne izboljšave.
(25)
ICAA in prevoznik Iraqi Airways sta pokazala jasno vizijo in ambicije za izboljšanje svoje skladnosti z zakonodajo in varnostne uspešnosti.
Še vedno pa so potrebne dodatne izboljšave.
Komisija bo še naprej sodelovala z ICAA in družbo Iraqi Airways, da bi spremljala in prispevala k njunim prizadevanjem za okrepitev njunih zmogljivosti za varnostni nadzor in upravljanje varnosti.
Glede tega je bilo navedeno, da bo Agencija v letu 2022 začela izvajati projekt tehnične pomoči, da bi podprla ICAA pri prizadevanjih za okrepitev nadzora nad varnostjo v letalstvu v Iraku.
(26)
Komisija v skladu s skupnimi merili iz Priloge k Uredbi (ES) št.
2111/2005 meni, da glede letalskih prevoznikov iz Iraka za zdaj ni razlogov za spremembo seznama letalskih prevoznikov, za katere velja prepoved opravljanja letov v Uniji.
(27)
Države članice bi morale v skladu z Uredbo (EU) št.
965/2012 s prednostno razvrstitvijo preverjanj na ploščadi letalskih prevoznikov, certificiranih v Iraku, še naprej preverjati, ali navedeni prevozniki dejansko izpolnjujejo zadevne mednarodne varnostne standarde.
(28)
Kadar je iz kakršnih koli pomembnih varnostnih informacij razvidno, da obstajajo neposredna varnostna tveganja zaradi neizpolnjevanja zadevnih mednarodnih varnostnih standardov, bo Komisija morda morala sprejeti nadaljnje ukrepe v skladu z Uredbo (ES) št.
2111/2005.
Letalski prevozniki iz Kazahstana (29)
Letalski prevozniki, certificirani v Kazahstanu, so bili decembra 2016 z Izvedbeno uredbo Komisije (EU) 2016/2214 (8) črtani iz Priloge A k Uredbi (ES) št.
474/2006, razen prevoznika Air Astana, ki je bil leta 2015 z Izvedbeno uredbo (EU) 2015/2322 črtan iz Priloge B.
(30)
Strokovnjaki Komisije, Agencije in držav članic (v nadaljnjem besedilu: ocenjevalna skupina) so oktobra 2021 v okviru stalnega spremljanja s strani Komisije sistema varnostnega nadzora v Kazahstanu opravili ocenjevalni obisk Unije na kraju samem v Kazahstanu, in sicer v prostorih kazahstanskega odbora za civilno letalstvo (v nadaljnjem besedilu: CAC KZ), Letalske uprave Kazahstana d. d (v nadaljnjem besedilu: AAK) ter treh letalskih prevoznikov, certificiranih v Kazahstanu, tj. Air Astana, Jupiter Jet in Qazaq Air.
(31)
AAK je 2. februarja 2022 Komisiji poslala načrt popravnih ukrepov za odpravo ugotovljenih pomanjkljivosti, o katerih je poročala ocenjevalna skupina.
Komisija je skupaj z Agencijo ocenila načrt popravnih ukrepov ter CAC KZ in AAK predložila pripombe in predloge za prilagoditve.
(32)
Komisija, Agencija, države članice ter predstavniki CAC KZ in AAK so se 27. in 28. aprila 2022 sestali na tehničnem sestanku.
Namen sestanka je bil pregledati pripravo načrta popravnih ukrepov in njegovo izvajanje s strani CAC KZ in AAK ter s tem povezane ukrepe, ki sta jih sprejela, da bi zagotovila učinkovito skladnost svojega sistema varnostnega nadzora z zadevnimi mednarodnimi varnostnimi standardi.
(33)
Na podlagi predloženega načrta popravnih ukrepov ter razprav in dokazil, predloženih na tehničnem sestanku, je bilo ugotovljeno, da je bil dosežen napredek pri obravnavi pripomb, podanih med ocenjevalnim obiskom na kraju samem.
Očitno je, da so bile vse pripombe v določeni meri obravnavane in da se nekatere lahko štejejo za zaključene.
(8) Izvedbena uredba Komisije (EU) 2016/2214 z dne 8. decembra 2016 o spremembi Uredbe (ES) št.
474/2006 glede seznama letalskih prevoznikov, za katere velja prepoved opravljanja letov v Uniji (UL L 334, 9.12.2016, str. 6).